9. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. Α2 1038 της 20 Μαρτ./25 Απρ.  1991 (ΦΕΚ Β΄254) Όροι και προϋποθέσεις σύναψης νέων μισθώσεων ή ανανέωση μισθώσεων των καταστημάτων της Κ.Α.Θ. πλην καταστημάτων Οπωροκηπευτικών. Έχοντας υπόψη: 1.Το Νόμ. 1558/85 «Κυβέρνηση και Κυβερνητικά Όργανα». 2.Τις διατάξεις: α)Του Νόμ. 1279/82 «δια ρύθμιση των μισθώσεων των καταστημάτων διάθεσης οπωροκηπευτικών προϊόντων των Κεντρικών Λαχαναγορών Αθηνών και Θεσσαλονίκης». β)Του άρθρ.1 του Νόμ. 159/69 «για θέματα που αφορούν τις Κεντρικές Αγορές Αθηνών και Θεσσαλονίκης και κυρώσεις πράξεων Υπουργικού Συμβουλίου». γ)Του Β.Δ. 869/66 «περί της νομικής μορφής, διοικήσεως, διαχειρίσεως και οργανώσεως της λειτουργίας της κεντρικής Λαχαναγοράς Θεσσαλονίκης». 3.Της παρ.18 του άρθρ.34 του Νόμ. 1845/89 «περί ρυθμίσεως των μισθώσεων των καταστημάτων κρεάτων και λοιπών χώρων της Κ.Α.Θ.». 4.Την Α2-8730/6.8.90 κοινή απόφαση των Υπουργών Γεωργίας και Εμπορίου «όροι και προϋποθέσεις σύναψης νέων μισθώσεων και ανανέωση μισθώσεων και ανανέωση μισθωτικών συμβάσεων των κατ/των οπωροκηπευτικών στον Ο.Κ.Λ.Α. και Κ.Α.Θ. 5.Την Υ 1081/18.5.90 απόφαση του Πρωθυπουργού «ορισμός αρμοδιοτήτων του αναπληρωτή Υπουργού Γεωργίας Παναγιώτη Χατζηνικολάου, αποφασίζουμε: Άρθρ.1.-1.Από τη δημοσίευση αυτής της απόφασης τα κενά βοηθητικά καταστήματα και οι κενοί χώροι της κεντρικής Αγοράς Θεσσαλονίκης, εκμισθώνονται με πλειοδοτικό διαγωνισμό κατόπιν αποφάσεως του Διοικητικού Συμβουλίου της Κ.Α.Θ.. Εκμίσθωση χώρων για κρατικές Υπηρεσίες, Ν.Π.Δ.Δ., Τράπεζες, ρυθμίζονται δι’ απευθείας συμφωνίας κατόπιν αποφάσεων του Δ.Σ., της Κ.Α.Θ. 2.Σε περίπτωση που παραμένουν κενά τα καταστήματα πέραν των 6 μηνών και παρά τις 2 τουλάχιστον ανακοινώσεις του οργανισμού για εκδήλωση ενδιαφέροντος αυτά εκμισθώνονται άνευ ουδενός περιορισμού και κατά κρίση του Δ.Σ. της Κ.Α.Θ. και για τη σύναψη νέων μισθώσεων σύμφωνα με τα οριζόμενα στο άρθρ.4 της παρούσης. Άρθρ.2.-Η διάρκεια των συναπτομένων μισθώσεων δεν μπορεί να υπερβεί τα 2 χρόνια και ανανεώνονται υποχρεωτικά σύμφωνα με τις σχετικές διατάξεις του Νόμ. 1279/82 εφόσον συντρέχουν τα κωλύματα του άρθρ. 4. Κατ’ εξαίρεση για την εκμίσθωση κρατικών Υπηρεσιών, Ν.Π.Δ.Δ., Τραπεζών καταρτίζονται μισθώσεις μετά από αιτιολογημένη απόφαση του Δ.Σ. και πέραν της διετίας, και πάντως όχι για διάστημα μεγαλύτερο της 5ετίας (5 έτη). Άρθρ.3.-Το ύψος του καταβαλλομένου μισθώματος κατά την ανανέωση καθορίζεται με απόφαση του Δ.Σ. της Κ.Α.Θ. και αναπροσαρμόζεται κατ’ έτος, επίσης με απόφαση του Δ.Σ., και προσδιορίζεται από το ύψος του προϋπολογισμού ετησίων δαπανών του Οργανισμού. Άρθρ.4.-Η σύμβαση μισθώσεως λύεται αυτοδίκαια χωρίς να χρειάζεται καταγγελία: α)Αν παρέλθει ο συμβατικός χρόνος διάρκειάς της, διότι σιωπηρά παράταση δεν επιτρέπεται. β)Αν ο μισθωτής ή μέλος της μισθώτριας εταιρείας έχει καταδικασθεί τελεσίδικα την τελευταία πενταετία για κακούργημα, πλαστογραφία, απάτη, υπεξαίρεση, κλοπή, καθώς και για κάθε παράβαση της περί της Κ.Α.Θ. ισχυούσης νομοθεσίας. γ)Αν ο μισθωτής παραβεί οποιονδήποτε όρο της μισθωτικής συμβάσεως και ιδιαίτερα αν υπομισθώνει ή παραχωρεί με οποιονδήποτε τρόπο το μίσθιο. δ)Αν ο μισθωτής προσλάβει συνεταίρο ή μεταβάλει τη νομική μορφή της επιχείρησης ή σε περίπτωση διάρκειας τροποποιήσει το καταστατικό, χωρίς προηγούμενη έγκριση του Δ.Σ. της Κ.Α.Θ. ε)Αν το μίσθιο παραμείνει κλειστό χωρίς άδεια πέραν των 30 ημερών. Για το χρονικό διάστημα μεγαλύτερο των 30 ημερών η άδεια χορηγείται από τον πρόεδρο του Δ.Σ. στ)Αν ο μισθωτής δεν τηρεί τους κανονισμούς λειτουργίας της Κ.Α.Θ. όπως αυτοί προσδιορίζονται με αποφάσεις του Δ.Σ. καθώς και το ωράριο λειτουργίας των καταστημάτων, όπως καθορίζεται με αποφάσεις του αρμοδίου οργάνου. ζ)Αν δεν εκμεταλλεύονται το μίσθιο οι ατομικοί μισθωτές και οι μισθώτριες εταιρείες για λογαριασμό τους. η)Αν ο μισθωτής πτωχεύσει. θ)Αν επέλθει λύση της μισθώτριας εταιρείας. (Μετά τη σελ. 88,901(ε) Σελ. 88,903 Τεύχος 1275-Σελ. 87 Κεντρική Αγορά Θεσσαλονίκης 5.Β.η.8-9 Ανανέωση της μίσθωσης Άρθρ.5.-1.Οι μισθώσεις ανανεώνονται όταν λήξουν με αποφάσεις του Δ.Σ. της Κ.Α.Θ., εφόσον κατά τη διάρκειά τους οι μισθωτές πληρούν τις ακόλουθες προϋποθέσεις: α)Δεν έχουν καταδικασθεί αμετάκλητα την τελευταία πενταετία για αδικήματα που προβλέπονται στην περίπτ. β του προηγουμένου άρθρου. β)Να έχουν εξοφλήσει κάθε οφειλή τους προς την Κ.Α.Θ. από οποιαδήποτε αιτία. γ)Να μην έχει συντρέξει λόγος από τους οριζομένους στο άρθρ.4 και συνεπαγομένους την αυτοδίκαια λύση της μίσθωσης. 2.Για την ανανέωση των συμβάσεων ή τη σύναψη νέων, ο ενδιαφερόμενος υποβάλει αίτηση προς την Κ.Α.Θ. μαζί με τα παρακάτω δικαιολογητικά που πρέπει να έχουν εκδοθεί τον τελευταίο μήνα προ της υποβολής τους. α)Αντίγραφο ποινικού μητρώου ατομικό για τις προσωπικές εταιρείες και των νομίμων εκπροσώπων για τις ΕΠΕ και Α.Ε. β)Πιστοποιητικό μη πτωχεύσεων. γ)Πιστοποιητικό μεταβολών του καταστατικού της εταιρείας. δ)Βεβαίωση της Οικονομικής υπηρεσίας της Κ.Α.Θ. ότι δεν εκρεμούν οφειλές σ’ αυτή. ε)Πιστοποιητικό φορολογικής ενημερότητας. στ)Κάθε άλλο στοιχείο ή δικαιολογητικό που θα ζητήσει το Δ.Σ. Άρθρ.6.-1.Επιτρέπεται η πρόσληψη συνεταίρων η σύσταση η τροποποίηση εταιρείας από τους εγκατεστημένους στην Κ.Α.Θ. μετά από έγκριση του Δ.Σ. της Κ.Α.Θ. και εφόσον δεν έχει λυθεί η μίσθωση για λόγους που αναφέρονται στα σχετικά άρθρα της παρούσης. 2.Σε περίπτωση αποχώρησης εταίρου υπεισέρχονται κατόπιν αποφάσεως του Δ.Σ. της Κ.Α.Θ. στα δικαιώματα και τις υποχρεώσεις της μίσθωσης οι απομείναντες. 3.Σε περίπτωση που ο μισθωτός προσλάβει συνεταίρο και κατόπιν αυτού αποχωρήσει προ της παρελεύσεως διετίας από την έγκριση της εταιρείας ο απομένων εταίρος υποχρεούται στην καταβολή ποινικής ρήτρας κατά μήνα μέχρι συμπληρώσεως της διετίας ίσης με το διπλάσιο του εκάστοτε καταβαλλομένου μηνιαίου μισθώματος. Το ίδιο ισχύει και σε περίπτωση προσωπικών εταιρειών όταν γίνεται πρόσληψη νέου εταίρου και αποχώρηση παλαιού, έστω και ταυτοχρόνως. Στην περίπτωση αυτή η υποχρέωση καταβολής ποινικής ρήτρας βαρύνει την εταιρεία. Σελ. 88,904 Τεύχος 1275-Σελ. 88 4.Σε περίπτωση θανάτου μισθωτή, υποκαθίσταται κατόπιν αποφάσεως του Δ.Σ. της Κ.Α.Θ. στη μίσθωση η σύζυγος και τα τέκνα του, εφόσον είναι ικανοί προς άσκηση του επαγγέλματος και δεν συντρέχουν κωλύματα. Άρθρ.7.-Για τις επιχειρήσεις που έχουν μισθώσει καταστήματα με πλειοδοτικό διαγωνισμό ή υπάγονται στις διατάξεις του ως άνω Νόμου, και ο συμβατικός χρόνος διάρκειας της μίσθωσης κατά τη δημοσίευση της παρούσης αποφάσεως δεν έχει λήξει εξακολουθεί να καταβάλλεται το συμβατικό μίσθωμα, μέχρι του χρόνου λήξεως της μίσθωσης. Το ύψος του μηνιαίου μισθώματος για τις ανωτέρω επιχειρήσεις που ο συμβατικός χρόνος δεν έχει λήξει ή όταν λήξει, καθορίζεται με απόφαση του Δ.Σ. της Κ.Α.Θ. Άρθρ.8.-Κατ’ εξαιρέση και κατά την πρώτην εφαρμογήν της παρούσης απόφασης, για τη σύναψη της μισθώσεως των καταστημάτων της Κ.Α.Θ. που έληξαν με τη δημοσίευση του Νόμ. 1845/89 πρέπει ο ενδιαφερόμενος να υποβάλλει στο Δ.Σ. της Κ.Α.Θ. αίτημα με τα προβλεπόμενα στο άρθρ.5 δικαιολογητικά μέσα σε 3 μήνες από τη δημοσίευση της απόφασης αυτής. Άρθρ.9.-Η απόφαση αυτή να δημοσιευθεί στην Εφημερίδα της Κυβερνήσεως. Με την περίπτ. 6 της παρ.1 του άρθρ.8 του Νόμ. 2430/9-10 Ιουλ. 1996, ΦΕΚ Α 158, τόμ. 35, σελ. 84, 710 ορίστηκε ότι το Επίδομα αυξημένης ευθύνης –αποδοτικότητας χορηγείται και στο προσωπικό της Κεντρικής Αγοράς Θεσσαλονίκης. Με το άρθρο μόνο του Π.Δ. 143/18-22 Μαϊου 1998, ΦΕΚ Α΄ 109, ανώτ. σελ. 88,708 η Κεντρική Αγορά Θεσ/νίκης υπήχθη στις διατάξεις του Νόμ. 2414/1996 για τον εκσυγχρονισμό των Δημοσίων Επιχειρήσεων και Οργανισμών. 5.Β.η.9 Κεντρική Αγορά Θεσσαλονίκης 